पालमपुर के पास अलहिलाल में आर्मी का बड़ा केंद्र है। पपरोला के रास्ते में विवेकानंद मेडिकल रिसर्च ट्रस्ट का योग और प्राकृतिक चिकित्सा केंद्र नजर आता है। पालमपुर के आसपास आप चामुंडा देवी और पपरोला में बैजनाथ मंदिर देखने जा सकते हैं। चामुंडा देवी की दूरी 20 किलोमीटर है तो पपरोला की दूरी 18 किलोमीटर है। आप पालमपुर को केंद्र बनाकर भी कांगड़ा की वादियों में घूम सकते हैं। रहने के लिए पालमपुर में हर स्तर के होटल मौजूद हैं।